CELEX: 62016CN0308
Language: el
Date: 2016-05-30 00:00:00
Title: Υπόθεση C-308/16: Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 30 Μαΐου 2016 — Kozuba Premium Selection sp. z o.o. κατά Dyrektor Izby Skarbowej w Warszawie

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/32
            
         Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 30 Μαΐου 2016 — Kozuba Premium Selection sp. z o.o. κατά Dyrektor Izby Skarbowej w Warszawie
   (Υπόθεση C-308/16)
   (2016/C 335/43)
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Προσφεύγουσα και αναιρεσείουσα: Kozuba Premium Selection sp. z o.o. με έδρα τη Βαρσοβία
   
      Καθού και αναιρεσίβλητος: Dyrektor Izby Skarbowej w Warszawie (προϊστάμενος της φορολογικής αρχής της Βαρσοβίας)
   
      Προδικαστικό ερώτημα
   
   Έχει το άρθρο 135, παράγραφος 1, στοιχείο ι', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), την έννοια ότι αντίκειται σε εθνική ρύθμιση (άρθρο 43, παράγραφος 1, σημείο 10, του Ustawa o podatku od towarów i usług [νόμου περί του φόρου επί αγαθών και υπηρεσιών] της 11ης Μαρτίου 2004 [Dz. U αριθ. 54, κεφάλαιο 535, όπως έχει τροποποιηθεί, στο εξής: νόμος περί ΦΠΑ]), σύμφωνα με την οποία η παράδοση κτιρίων, οικοδομικών έργων ή τμημάτων αυτών απαλλάσσεται από τον ΦΠΑ εκτός εάν:
   
               α)
            
            
               η παράδοση πραγματοποιείται στο πλαίσιο της πρώτης εγκαταστάσεως ή πριν από αυτήν,
            
         
               β)
            
            
               μεταξύ της πρώτης εγκαταστάσεως και της παραδόσεως του κτιρίου, οικοδομικού έργου ή τμημάτων αυτών έχει μεσολαβήσει διάστημα βραχύτερο των 2 ετών,
               στον βαθμό που το άρθρο 2, σημείο 14, του νόμου περί ΦΠΑ ορίζει ως πρώτη εγκατάσταση την παράδοση προς χρήση –στο πλαίσιο φορολογητέων πράξεων– κτιρίων, οικοδομικών έργων ή τμημάτων αυτών στον αρχικό αγοραστή ή χρήστη, αφού προηγουμένως τα εν λόγω κτίρια, οικοδομικά έργα ή μέρη αυτών:
               
                           α)
                        
                        
                           έχουν οικοδομηθεί
                        
                     
                           β)
                        
                        
                           έχουν υποστεί βελτιώσεις και τα απαιτηθέντα για τη βελτίωση έξοδα κατά την έννοια των διατάξεων περί φορολογίας εισοδήματος ανήλθαν τουλάχιστον στο 30 % της αρχικής τους αξίας;
                        
                     
         
      (1)  ΕΕ 2006, L 347, σ. 1.